Kinnitatud Kodutütarde

peavanema käskkirjaga

# **Noortemagistritööde koostamise ja kaitsmise kord**

1. Noortemagistritöö (edaspidi: töö) on Kodutütarde organisatsioonis kaitstud teoreetilist või praktilist laadi uurimus, mis vastab järgmistele kriteeriumitele:
   1. originaalsus – töö peab sisaldama midagi uut (olulist uut informatsiooni, uut teoreetilist käsitlust vms);
   2. objektiivsus – töö valmistamisel ei tohi end lasta mõjutada üldlevinud arusaamadest ning lähtuda tuleb kogutud andmestikust;
   3. tõestatavus – töös esitatud väited peavad olema argumenteeritud ja toetuma faktidele;
   4. kontrollitavus – töös kasutatud arvutus- ja arutluskäigud tuleb esitada kujul, mis võimaldab tulemusi kontrollida, teiste isikute seisukohad peavad olema viidatud;
   5. täpsus – töö peab olema terminoloogiliselt täpne, arvutuslikult täpne, loogilise, selge, ühetähendusliku ülesehitusega;
   6. süsteemsus – töös esitatud käsitlus peab moodustama terviku ehk süsteemi.

1. Tööde soovituslikud teemad on välja toodud Kodutütarde kodulehel.
2. Töö teema taotlemiseks peab taotleja
   1. omama vähemalt Kodutütarde II järku või olema ametisse kinnitatud noortejuht;
   2. teadma Kodutütarde organisatsiooni ajalugu, eesmärke, struktuuri, väljaõppe põhimõtteid (järgu- ja erikatsed, väljaõppe võimalused jmt);
   3. tundma Kaitseliidu ja Kaitseliidu allorganisatsioonide struktuure, eesmärke ja tegevusi;
   4. tundma Eesti riigikaitse üldiseid aluseid.
3. Ettevalmistusena töö teema kinnitamiseks peab kirjutaja
   1. leidma endale töö juhendaja, kes omab kõrgharidust ning teadustöö kirjutamise kogemust.
   2. valima punktis 2 nimetatud teemade hulgast sobiva või pakkuma ise võimaliku uurimistöö teema;
   3. esitama Kodutütarde peavanemale esildise noortemagistritöö teema kinnitamiseks (Lisa 1).
4. Töö kaitsmine peab toimuma kahe aasta jooksul, arvates töö teema kinnitamise päevast.
5. Töö koostamisel:
   1. peab kirjutaja lähtuma akadeemiliste tööde koostamise ja ülesehituse põhimõtetest;
   2. võtab kirjutaja aluseks ühe haridusasutuse kirjalike tööde koostamise ja vormistamise juhendi, mis kooskõlastatakse peavanemaga noortemagistritöö teema kinnitamise esildises.
6. Töö esitatakse akadeemiliselt vormistatult Kodutütarde peavanemale vähemalt kaks nädalat enne kaitsmist elektrooniliselt.
7. Kodutütarde peavanem määrab esitatud tööle retsensendi ning teavitab sellest ka töö kaitsjat.
   1. Kodutütarde peavanem edastab töö retsensendile.
   2. Retsensent tutvub tööga ning koostab sellele asjakohase retsensiooni, mis muuhulgas sisaldab küsimusi töö kaitsjale.
   3. Töö koostajale esitatakse kirjalikult kolm päeva enne kaitsmist retsensendi arvamus tööst.
8. Kaitsmiskomisjoni koosseisu kinnitab Kodutütarde peavanem käskkirjaga.
9. Kaitsmine on avalik. Töö kaitsja saab töö tutvustamiseks sõna 10 minutit, järgnevad retsensentide ning juhendaja sõnavõtud ja arutelu. Kaitsmiskomisjon teeb otsuse kinnisel istungil ja selle teeb teatavaks komisjoni esimees.
10. Eduka kaitsmise korral
    1. tunnistatakse kandidaat noortemagistriks ning talle omistatakse vastav tunnistus ja märk;
    2. avaldatakse noortemagistritöö Kodutütarde kodulehel.

## **Lisa 1**

## **Esildise vorm noortemagistritöö teema kinnitamiseks**

|  |
| --- |
| Saabunud: |
| Number: |
| Kuupäev: |
| OTSUS: |

**ESILDIS NOORTEMAGISTRITÖÖ TEEMA KINNITAMISEKS**

|  |  |  |  |
| --- | --- | --- | --- |
| **Andmed noortemagistritöö kirjutaja kohta** | | | |
| Perekonnanimi | Eesnimi | | Aadress |
| Telefon | E-post | | Sünniaeg |
| Organisatsiooni astumise aeg | Ametikoht organisatsioonis | | Järk (noorliikme puhul) |
| **Andmed noortemagistritöö juhendaja kohta** | | | |
| Perekonnanimi | Eesnimi | | Aadress |
| Haridustase | Telefon | | E-post |
| Töökoht ja amet |  | | Lisainfo (nt ametikoht organisatsioonis) |
| **Noortemagistritöö teema** | | | |
| Noortemagistritöö teema | | Planeeritav töö valmimise aeg | |
| Lühiülevaade kavandatavast tööst | | | |
| Haridusasutus, mille kirjalike tööde koostamise ja vormistamise juhend võetakse töö kirjutamisel aluseks | | | |

Allkiri ja kuupäev \_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_